**VŠEOBECNE ZÁVÄZNÉ NARIADENIE**

**č. 2/2017**

**o poplatku za znečisťovanie ovzdušia malými zdrojmi znečisťovania ovzdušia na území obce Gemerská Poloma**

Návrh VZN: - vyvesený na úradnej tabuli obce dňa: 11.09.2017

* zverejnený na elektronickej úradnej tabuli obce dňa: 11.09.2017
* zverejnený na internetovej adrese obce dňa: 11.09.2017

Lehota na predloženie pripomienok k návrhu VZN do (včítane): 21.09.2017

Doručené pripomienky (počet): 0

Vyhodnotenie pripomienok k návrhu VZN uskutočnené dňa: 22.09.2017

Vyhotovenie pripomienok k návrhu VZN doručené poslancom dňa: 22.09.2017

VZN schválené Obecným zastupiteľstvom v Gemerskej Polome dňa: 26.09.2017 pod č.: 190/2017/OcZ

VZN vyvesené na úradnej tabuli obce dňa: 27.09.2017

VZN zvesené z úradnej tabule obce dňa: 11.10.2017

VZN zverejnené na elektronickej úradnej tabuli obce: od 27.09.2017 do 11.10.2017

VZN zverejnené na internetovej adrese obce dňa: 27.09.2017

**VZN nadobúda účinnosť dňom 11.10.2017**

Obecné zastupiteľstvo v Gemerskej Polome v súlade s ustanovením § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a § 6 ods. 5 zákona č. 401/1998 Z. z. o poplatkoch za znečisťovanie ovzdušia v znení neskorších predpisov

vydáva toto

**Všeobecne záväzné nariadenie č. 2/2017 o poplatku za znečisťovanie ovzdušia malými zdrojmi znečisťovania ovzdušia na území obce Gemerská Poloma**

**Článok 1**

**Úvodné ustanovenie**

1. Toto všeobecne záväzné nariadenie (ďalej len "VZN") stanovuje práva a povinnosti prevádzkovateľov malých zdrojov znečisťovania ovzdušia na území obce Gemerská Poloma (ďalej len „obec“) a určuje spôsob výpočtu a výšku poplatku za znečisťovanie ovzdušia v súvislosti s ochranou ovzdušia pred vnášaním znečisťujúcich látok ľudskou činnosťou.

**Článok 2**

**Povinnosti prevádzkovateľa vo veciach poplatku**

1. Prevádzkovateľ malého zdroja znečisťovania ovzdušia (ďalej len „prevádzkovateľ“), je okrem povinností vyplývajúcich z osobitnej právnej úpravy povinný:
2. oznámiť každoročne do 15. februára obci za každý malý zdroj znečisťovania ovzdušia spotrebu palív a surovín, z ktorých znečisťujúce látky vznikajú a ďalšie údaje potrebné na zistenie množstva a škodlivosti znečisťujúcich látok vypustených do ovzdušia za uplynulý rok v rozsahu vzoru oznámenia tvoriaceho prílohu č. 1 tohto VZN.
3. platiť poplatok za znečisťovanie ovzdušia (ďalej len „poplatok“) v súlade s rozhodnutím vydaným obcou,
4. umožniť zamestnancom orgánu ochrany ovzdušia prístup ku zdroju znečistenia ovzdušia za účelom kontroly a poskytnúť všetky potrebné podklady, doklady a údaje o jeho prevádzkovaní.
5. Prevádzkovateľ je povinný uviesť v oznámení:
6. označenie prevádzkovateľa, t. j. obchodné meno, sídlo, IČO,
7. označenie všetkých prevádzok - jej názvy a sídla (do jedného podania),
8. charakteristiku zdroja znečisťovania:

1. pri stacionárnom spaľovacom zariadení - druh zariadenia, tepelný príkon zdroja, druh paliva a jeho kvalitatívne ukazovatele, množstvo spotreby paliva,

2. pri skládke odpadov a surovín - druh skládky, druh skladovacieho odpadu, množstvo uloženého odpadu za uplynulý rok, rozlohu prevádzkovej plochy,

3. pri technologických celkoch - druh výroby alebo činnosti, druh a spotrebu surovín, náterových hmôt, lepidiel, tlačiarenských farieb a účinnosti odlučovacích zariadení.

**Článok 3**

**Oznamovacia a poplatková povinnosť**

1. Povinnosť oznamovať údaje a platiť poplatok sa vzťahuje na prevádzkovateľov t. j. právnické osoby a fyzické osoby oprávnené na podnikanie na území obce Gemerská Poloma.
2. Obec nebude vyrubovať poplatok:
3. prevádzkovateľom stacionárnych spaľovacích zariadení, v ktorých sa ročne spáli menej ako je uvedené v článku 4 ods. 1 tohto nariadenia,
4. za malé zdroje znečisťovania ovzdušia, ktoré prevádzkuje obec Gemerská Poloma.

**Článok 4**

**Spôsob výpočtu a výška poplatku**

1. Poplatok prevádzkovateľa malého zdroja sa pre každý zdroj určuje na kalendárny rok paušálnou sumou do výšky 663,87 eura na základe oznámených údajov úmerne k množstvu a škodlivosti vypustených znečisťujúcich látok alebo k spotrebe palív a surovín, z ktorých znečisťujúce látky vznikajú.
2. Sadzby poplatkov:
3. Technologické celky obsahujúce stacionárne zariadenie na spaľovanie palív s nainštalovaným súhrnným menovitým tepelným príkonom nižším ako 0,3 MW (výška poplatku úmerná spotrebe palív):

|  |  |  |
| --- | --- | --- |
| **Druh paliva** | **Spotreba paliva** | **Poplatok v €** |
| Zemný plyn | od 5 000 m3 do 9 999 m3 | 33 € |
| od 10 000 m3 do 14 999 m3 | 50 € |
| od 15 000 m3 do 19 999 m3 | 66 € |
| od 20 000 m3 do 24 999 m3 | 83 € |
| od 25 000 m3 a viac | 100 € |
| Tuhé fosílne palivá (koks, hnedé uhlie) | do 25 t | 66 € |
| 25 t a viac | 106 € |
| Drevo, ľahké vykurovacie oleje, nafta | do 0,5 t | 33 € |
| do 1 t | 66 € |
| do 2 t | 100 € |
| do 3 t | 133 € |
| do 4 t | 200 € |
| 4 t a viac | 266 € |

1. Plochy, na ktorých sa vykonávajú práce, ktoré môžu spôsobovať znečisťovanie ovzdušia, skládky palív, surovín, produktov, odpadov:

|  |  |
| --- | --- |
| **Plocha skládky** | **Poplatok v €** |
| 0 – 100 m2 | 66 € |
| 101 – 250 m2 | 133 € |
| 251 m2 – 500 m2 | 200 € |
| 500 m2 a viac | 266 € |

1. Ostatný priemysel a zariadenia:

|  |  |
| --- | --- |
| **Priemyselné spracovanie dreva projektované:** | 33 € |
| - mechanické spracovanie kusového dreva s projektovaným množstvom spracovaného dreva do 50 m3/deň |
| - mechanické spracovanie dezintegrovanej drevnej hmoty (piliny, stružliny, triesky, štiepky) s projektovaným množstvom spracovania spracovaného dreva do 100 m3/deň |
| - výroba aglomerovaných plošných materiálov s projektovanou spotrebou polykondenzačných lepidiel do 10 t sušiny/rok |
| - spracovanie a povrchové úpravy s použitím organických rozpúšťadiel podľa projektovanej spotreby do 600 kg/rok |

|  |  |
| --- | --- |
| **Nanášanie náterov** (povlakov) na povrchy, lakovanie s projektovanou spotrebou organických rozpúšťadiel do 600 kg/rok, lepenie všetkých druhov materiálov s projektovanou spotrebou organických rozpúšťadiel do 600 kg/rok a ostatnými druhmi lepidiel (bez obmedzenia ročnej spotreby), odmasťovanie a čistenie povrchov kovov, elektrosúčiastok a iných materiálov vrátane odstraňovania starých náterov ostatnými organickými rozpúšťadlami do 600 kg/rok | 33 € |

|  |  |
| --- | --- |
| **Opravy náterov**, prestriekavanie áut, nanášanie náterov na veľkorozmerné výrobky (napr. autobusy, nákladné vozidlá, koľajové vozidlá, lode) s projektovanou spotrebou organických rozpúšťadiel do 500 kg/rok | 33 € |
| **Polygrafia** podľa projektovanej spotreby organických rozpúšťadiel do 600 kg/rok | 33 € |
| **Ve**ľ**kochov hospodárskych zvierat s projektovaným počtom chovných miest do:** | 33 € |
| - ošípané (nad 30 kg) 499 ks |
| - prasnice 99 ks |
| - hydina 4 999 ks |
| - hovädzí dobytok 199 ks |
| - ovce 1 999 ks |
| - kone 299 ks |
| - kožušinové zvieratá 1 499 ks |
| **Čerpacie stanice pohonných hmôt** okrem skvapalnených uhľovodíkových plynov a stlačeného zemného plynu podľa projektovaného alebo skutočného ročného obratu do 100 m3 za rok | 16 € |
| Liehovary s projektovanou výrobnou kapacitoudo 100 t 100% liehu/rok | 33 € |

1. Ročný poplatok za každý malý zdroj sa zaokrúhľuje na celé euro smerom nahor, maximálne do výšky 663 €.
2. Ročný poplatok prevádzkovateľa malého zdroja pozostáva zo súčtu poplatkov za všetky ním prevádzkované malé zdroje znečisťovania ovzdušia na území obce Gemerská Poloma.
3. Starosta obce si vyhradzuje právo v osobitných prípadoch, po zvážení konkrétnych skutočností, stanoviť poplatok odlišne ako je to vyššie uvedené.

**Článok 5**

**Vyrubenie poplatku**

1. Obec preskúma údaje uvedené v oznámení a na základe množstva a škodlivosti znečisťujúcich látok vypustených do ovzdušia alebo spotreby palív a surovín vyrubí poplatok rozhodnutím, v ktorom určí ročný poplatok prevádzkovateľa malého zdroja za znečisťovanie ovzdušia v predchádzajúcom roku a ďalšie podmienky týkajúce sa poplatkovej povinnosti prevádzkovateľa malého zdroja.
2. Poplatok je splatný do 15 dní od nadobudnutia právoplatnosti rozhodnutia o výške poplatku.

**Článok 6**

**Spoločné ustanovenia**

1. Pri zániku malého zdroja je prevádzkovateľ malého zdroja povinný zaplatiť poplatok v pomernej výške zodpovedajúcej skutočnej spotrebe palív za obdobie prevádzkovania malého zdroja v kalendárnom roku, v ktorom k zániku malého zdroja došlo. Prevádzkovateľ malého zdroja oznámi zánik malého zdroja do 15 dní od jeho zániku obci.
2. Poplatok je príjmom rozpočtu obce.

**Článok 7**

**Záverečné ustanovenia**

1. Toto všeobecne záväzné nariadenie bolo schválené uznesením Obecného zastupiteľstva v Gemerskej Polome č. 190/2017 zo dňa 26.09.2017 a nadobúda účinnosť dňom 11.10.2017.
2. Týmto VZN sa ruší VZN č. 1/2009 o poplatku za znečisťovanie ovzdušia malými zdrojmi znečisťovania ovzdušia schválené uznesením č. 19/2009/OZ A/4 zo dňa 30.09.2009 a Sadzobník k VZN o poplatkoch za znečisťovanie ovzdušia schválený uznesením   
   č. 22/2009/OZ A/5 zo dňa 16.12.2009.

Ing. Miroslav Michalka

starosta obce Gemerská Poloma

**Príloha č. 1 - OZNÁMENIE údajov potrebných pre určenie výšky poplatku za znečisťovanie ovzdušia za predchádzajúci rok**

Prevádzkovateľ malého zdroja znečisťovania ovzdušia **(právnická osoba, fyzická osoba oprávnená na podnikanie)** oznamuje podľa § 6 ods. 4 zákona NR SR č. 401/1998 Z.z. o poplatkoch za znečisťovanie ovzdušia v znení neskorších predpisov obci Gemerská Poloma tieto údaje potrebné pre určenie výšky poplatku za znečisťovanie ovzdušia:

**VŠEOBECNÉ ÚDAJE**

|  |  |
| --- | --- |
| **Adresa zdroja** |  |
| **Prevádzkovateľ zdroja** |  |
| **Sídlo prevádzkovateľa zdroja** |  |
| **IČO** |  |
| **Malý zdroj, názov technológie, výroby** |  |

**ÚDAJE O MALÝCH ZDROJOCH**

1. Prevádzkovateľ stacionárneho spaľovacieho zariadenia s tepelným výkonom nižším ako 0,3 MW uvádza:

|  |  |  |
| --- | --- | --- |
| **Typ kotla** | **Spotreba paliva za rok** | **Druh paliva** |
|  |  |  |
|  |  |  |
|  |  |  |
|  |  |  |

1. Prevádzkovateľ zariadenia technologických procesov nespadajúcich do kategórie veľkých a stredných zdrojov uvádza:

|  |  |  |
| --- | --- | --- |
| **Výroba** | **Druh paliva** | **Kapacita výroby t/rok, t/deň, t/hod., m3/deň** |
|  |  |  |

1. Prevádzkovateľ čerpacej stanice s obratom < 100 m3/rok uvádza:

|  |  |
| --- | --- |
| **Typ čerpacej stanice** | **Obrat m3/rok** |
|  |  |

1. Prevádzkovateľ skládky palív, surovín, produktov odpadov a zachytených exhalátov, plochy, na ktorých sa vykonávajú práce, ktoré môžu spôsobovať znečistenie ovzdušia a iné stavby, zariadenia a činnosti výrazne znečisťujúce ovzdušie:

|  |  |
| --- | --- |
| **Druh vykonávanej činnosti** |  |
| **Druh manipulovateľnej, skladovanej látky** |  |
| **Veľkosť manipulačnej plochy** |  |
| **Množstvo látky v m3** |  |
| **Odlučovacie zariadenia** |  |
| **Počet výduchov** |  |

V ................................................ dňa ..........................

................................................

pečiatka a podpis oznamovateľa